
2000 των Νομαρχιακών Αυτοδιοικήσεων. 1 

Περιεχόμενο και διαδικασία κατάρτισης και υποβολής 
συνοπτικού προϋπολογισμού των Νομαρχιακών 

Αυτοδιοικήσεων. 2 

Καθιέρωση υπερωριακής κ.λπ. εργασίας για υπαλλή¬ 
λους του Υπουργείου Δημόσιας Τάξης που έχουν 
διατεθεί για την προσωπική ασφάλεια του Δημάρ¬ 
χου Αθηναίων. 3 


Σύσταση - συγκρότηση Πρωτοβάθμιων Υπηρεσιακών 
Συμβουλίων του Διοικητικού Προσωπικού (Δ.Π.), 
Ειδικού Τεχνικού Προσωπικού (Ε.Τ.Π.), προσωπι¬ 
κού προσωρινού κλάδου Τεχνικών Εργαστηρίων σε 
κάθε Τεχνολογικό Εκπαιδευτικό Ίδρυμα (Τ.Ε.Ι.) της 
χώρας και του Διοικητικού και Εκπαιδευτικού Προ¬ 


σωπικού της ΣΕΛΕΤΕ. 4 

ΑΠΟΦΑΣΕΙ Σ 

Αριθ. 51203/0094 (1) 


Κατάρτιση και υποβολή προϋπολογισμών οικ. έτους 
2000 των Νομαρχιακών Αυτοδιοικήσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) Του άρθρου 5 του Ν. 2672/98 «οικονομικοί πόροι της 
Νομαρχιακής Αυτοδιοίκησης και άλλες διατάξεις» (ΦΕΚ 
290 Α'). 

β) Του άρθρου 15 παρ. 9 του Ν. 2469/97 «περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38 Α'). 

γ) Του Ν.Δ. 496/74 «περί λογιστικού Ν.Π.Δ.Δ.» (ΦΕΚ204 
Α'), όπως τροποποιήθηκε και συμπληρώθηκε. 

δ) Του Π.Δ. 30/96 «κωδικοποίηση σε ενιαίο κείμενο νό¬ 
μου με τίτλο «Κώδικας Νομαρχιακής Αυτοδιοίκησης 
κ.λπ.» (ΦΕΚ 21/Α'). 

2) Την αριθ. 1107147/1239/006Α/4.10.96 κοινή απόφα¬ 


ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ922/Β). 

3) Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

1. Γενικοί στόχοι κατάρτισης του προϋπολογισμού. 

Οι γενικοί στόχοι για την κατάρτιση του προϋπολογι¬ 
σμού (Π/Υ) των Νομαρχιακών Αυτοδιοικήσεων (Ν.Α.) του 
οικ. έτους 2000 είναι: 

- Ο εξορθολογισμός και περιορισμός των λειτουργικών 
και λοιπών καταναλωτικών δαπανών. 

- Η αξιολόγηση και ιεράρχηση των δαπανών. 

- Η καλύτερη αξιοποίηση των ιδίων πόρων. 

Άρθρο 2 

Κατάρτιση Π/Υ Νομαρχιακών Αυτοδιοικήσεων 

1. Έως το τέλος Αυγούστου 1999 η Νομαρχιακή Επι¬ 
τροπή καταρτίζει σχέδιο του Π/Υ της Ν.Α. και σχέδιο σύ¬ 
νοψης του Π/Υ τα οποία διαβιβάζει για την έκδοση έκθε¬ 
σης στην Υπηρεσία Δημοσιονομικού Ελέγχου (Υ.Δ.Ε.) στο 
Νομό. Η έκθεση της ΥΔΕ που εκδίδεται εντός πέντε (5) η¬ 
μερών, συνοδεύει τα εν λόγω σχέδια τα οποία υποβάλλο¬ 
νται από τη Νομαρχιακή Επιτροπή με τα λοιπά συνοδευτι¬ 
κά έγγραφα του άθρου 7 της παρούσας προς ψήφιση στο 
Νομαρχιακό Συμβούλιο. 

2. Ο Π/Υ συντάσσεται κατά Φορέα και ΚΑΕ. Ως προς τα 
έσοδα η ανάλυση των κονδυλίων θα γίνει σύμφωνα με τον 
κώδικα κατάταξης εσόδων Ν.Π.Δ.Δ. (λόγω της φύσεως 
τους) και ως προς τα έξοδα σύμφωνα με τον κώδικα κα¬ 
τάταξης του Κρατικού Προϋπολογισμού. 

Οι κωδικοί αριθμοί Φορέων Ν.Α. αναφέρονται στον κώ¬ 
δικα κατάταξης εσόδων και εξόδων του κρατικού Π/Υ οικ. 
έτους 1998 (αρ. εγκυκλίου 1/αρ. πρωτ. 2020190/24.3.98). 
Στον πίνακα αυτόν και στο Φορέα 070 «Υπηρεσίες Εσωτε¬ 
ρικών» προστίθεται ο υποφορέας 072 «Υπηρεσίες Αγρο¬ 
φυλακής» εφόσον γραφτούν ή μεταφερθούν πιστώσεις 
για την υπηρεσία αυτή (Αγροφυλακή) στον Π/Υ των Ν.Α, 
Επίσης στον Φορέα 150 «Υπηρεσίες Υγείας Πρόνοιας» 
προστίθεται ο υποφορέας 154 «Παιδικές εξοχές και κα¬ 
τασκηνώσεις». 

Όλα τα κονδύλια εσόδων και εξόδων θα αθροίζονται σε υ¬ 
ποσύνολα κατά κατηγορίες (ανά χιλιάδα π.χ. 0000) και υπο- 

κατηγορίες (ανά εκατοντάδα π.χ. 0700) του κωδικολογίου. 

3. ο Π/Υ θα αναπτύσσεται και στα δύο σκέλη του σε πέ¬ 
ντε (5) στήλες, όπου θα αναγράφονται: 

- στην 1η ο Κωδικός Αριθμός Εσόδου και Εξόδου 
(Κ.Α.Ε.), 

- στην 2η η ονομασία του, 

- στην 3η οι προβλέψεις για το 2000, 

- στην 4η η διαμόρφωση εσόδων - εξόδων έτους 1999 κα¬ 
τά την ημερομηνία κατάρτισης του προϋπολογισμού και 

- στην 5η τα απολογιστικά του 1998 και 

4. Η σύνοψη του Π/Υ κατά τον τύπο και το περιεχόμενο 
θα γίνει σύμφωνα με την απόφασή μας αριθ 
51204/0094/12.7.1999. 

5. Για τη σύννομη κατάρτιση κατάρτιση του Π/Υ (στήλη 
3) θα πρέπει να λαμβάνονται υπόψη οι ακόλουθες δημο- 
σιολογιστικές αρχές: 

- της καθολικότητας, 

- της ειδικότητας, 

- της ειλικρίνειας και ακρίβειας και 

- της ισοσκέλισης εσόδων - εξόδων. 

Άρθρο 3 

Ταμιακά υπόλοιπα 

Για την ισοσκέλιση εσόδων - εξόδων μπορούν να χρησι¬ 
μοποιηθούν τα προβλεπόμενα ταμιακά υπόλοιπα (μετρη¬ 
τά και καταθέσεις) των προηγουμένων χρήσεων. Αυτά θα 
εμφανισθούν σε ιδιαίτερο πίνακα, χωρίς κωδικό αριθμό 
και θα αναγραφούν στην ανακεφαλαίωση των εσόδων - ε¬ 
ξόδων. 

Τα ταμιακά υπόλοιπα των Ν.Α., που προέρχονται από 
κρατικές επιχορηγήσεις θα λογίζονται στους οικείους φο¬ 
ρείς και τραπεζικούς λογαριασμούς από τους οποίους 
προήλθαν και για την ισοσκέλιση των εξόδων θα τροφο¬ 
δοτούν τα αντίστοιχα κονδύλια του αυτού φορέα. 

Με το κλείσιμο της χρήσης 1999 θα συνταχθεί επίσημη 
κατάσταση που θα συνοδεύεται από τα θχίΓαίίε των λογα¬ 
ριασμών της Ν.Α. που τηρεί η Τράπεζα και θα εμφανίζει το 
οριστικό ταμιακό υπόλοιπο. 

Σε περίπτωση που τα οριστικά ταμιακά υπόλοιπα δεν 
καλύπτουν το έλλειμμα για την ισοσκέλιση του Π/Υ θα γί¬ 
νεται ισόποση μείωση των δαπανών. 

Άρθρο 4 

Εκτίμηση εσόδων 

1. Από κρατική επιχορήγηση 

Οι προβλέψεις που θα σχηματισθούν στους λογαρια¬ 
σμούς (ΚΑΕ) της υποκατηγορίας εσόδων 0100 «Επιχορη¬ 
γήσεις από τον Τακτικό Π/Υ» δεν μπορούν να υπερβαί¬ 
νουν το 2% των συνολικών επιχορηγήσεων του οικονομι¬ 
κού έτους 1999, με εξαίρεση τους μισθούς και τις 
συντάξεις, η αύξηση των οποίων θα εκτιμηθεί με βάση την 
εισοδηματική πολιτική του 2000. 

2. Από κεντρικούς αυτοτελείς πόρους (Κ.Α.Π ) Ν 
2672/98 

Για την εμφάνιση των εσόδων από Κ.Α.Π. συμπληρώ¬ 
νουμε τον κώδικα κατάταξης εσόδων και εξόδων του προ¬ 
ϋπολογισμού Ν.Π.Δ.Δ. και ορίζουμε να προστεθεί ομάδα 
εσόδων 1250 ως εξής: 

Αριθ. Κώδικα Κατονομασία 

125 0 Έσοδα Νομαρχιακών Αυτοδιοικήσεων 

από Κεντρικούς Αυτοτελείς Πόρους 
(ΚΑΠ) 

1251 Έσοδα από ΚΑΠ 


Για την εκτίμηση εσόδων από τους Κ.Α.Π. θα λογιστούν 
τα αντίστοιχα κονδύλια του οικ. έτους 1999 όπως αυτά 
διαμορφώθηκαν κατά την ημεροχρονολογία κατάρτισης 
του προϋπολογισμού, προσαυξημένα έως 2%. 

Τα κονδύλια αυτά αφορούν: 

- βοηθήματα υγειονομικής περίθαλψης, 

- επιδόματα κοινωνικής πρόνοιας, 

- επενδύσεις χρηματοδοτούμενες από εθνικούς πό¬ 
ρους (ΣΑΝΑ 029) και 

- λειτουργικές δαπάνες 

και θα περιληφθούν στον Π/Υ κατά προτεραιότητα και 
αντιστοιχία στους Ειδικούς Φορείς: 

-0151 (Υγεία), 

-0152 (Πρόνοια), 

- 050 (Διοίκηση) 

για δαπάνες επενδύσεων που χρηματοδοτούνται από ε¬ 
θνικούς πόρους (ΣΑΝΑ 029) και λειτουργικές. 

Σε περίπτωση που θα χορηγηθεί πρόσθετη επιχορήγη¬ 
ση από τον κρατικό Π/Υ προς συμπλήρωση των Κ.Α.Π. 
σύμφωνα με το τελευταίο εδάφιο της παρ. 1 του άρθρου 
4 ου Ν. 2672/98, αυτή θα λογιστεί στην ομάδα εσόδων 
0150 και στους αντίστοιχους Κ.Α.Ε. 0154 και 0159. 

3. Από λοιπά ίδια έσοδα 

Σε όσες Ν.Α. υπάρχουν πόροι από λοιπά ίδια έσοδα αυ¬ 
τά θα εκτιμηθούν με τη μεγαλύτερη δυνατή ακρίβεια. 

Η πολιτική αύξησης τους πρέπει να στηρίζεται στην κα¬ 
λύτερη διαχείριση των πόρων αυτών και όχι στην ανα¬ 
προσαρμογή των τιμολογίων και των τελών. 

Άρθρο 5 

Εκτίμηση εξόδων 

1. Γενικά 

Οι προβλέψεις εξόδων θα σχηματιστούν στα επίπεδα 
του 1999 και πάντως δεν μπορούν σε καμιά περίπτωση να 
υπερβούν τις πιστώσεις του τρέχοντος έτους κατά ποσο¬ 
στό μεγαλύτερο του 2%. 

Δεν θα σχηματισθεί πρόβλεψη για έκτακτες δαπάνες 
για τις οποίες έχει εκλείψει ο λόγος για τον οποίο πραγ¬ 
ματοποιήθηκαν. 

2. Αποδοχές προσωπικού 

Οι δαπάνες για αποδοχές προσωπικού, θα πρέπει να λο¬ 
γιστούν βάσει του προσωπικού, το οποίο υπηρετεί κατά 
το χρόνο κατάρτισης του προϋπολογισμού και του μισθο¬ 
λογίου που ισχύει και να λαμβάνονται υπόψη και οι διορι¬ 
σμοί που έχουν εγκριθεί και προβλέπεται ότι θα πραγμα¬ 
τοποιηθούν μέχρι την 31 Δεκεμβρίου του τρέχοντος οικο¬ 
νομικού έτους (1999). Συγκεκριμένα το ύψος των 
πιστώσεων για αποδοχές, μπορεί να λογισθεί με βάση τις 
ταμιακές πληρωμές ομοίων δαπανών του μηνός Ιουλίου 
του τρέχοντος οικονομικού έτους (1999), αφού γίνει κα η 
προσαύξηση αυτών με τη δαπάνη των νέων ως άνω διορι¬ 
σμών που έχουν εγκριθεί αρμοδίως μέχρι την κατάρτιση 
του Π/Υ και τη φυσιολογική εξέλιξη του προσωπικού (ω- 
ρίμανση). Στο ειδικό αποθεματικό λογίζονται ιδιαιτέρως, 
οι πιστώσεις που προτείνονται για νέες προσλήψεις κατά 
τη διάρκεια ισχύος του προϋπολογισμού για την πλήρω¬ 
ση υφισταμένων ή νέων κενών οργανικών θέσεων, χωρίς 
να ενταχθούν στις πιστώσεις για αποδοχές. Ο υπολογι¬ 
σμός αυτός θα γίνει εφόσον θα υπάρχουν εγκεκριμένες 
αρμοδίως πιστώσεις που θα αποδεικνύονται από τα σχε¬ 
τικά έγγραφα. 

3. Δαπάνες που τροφοδοτούνται από Κ.Α.Π. 

Για την εκτίμηση των δαπανών αυτών, οι σχετικές πι- 

στώσεις θα λογισθούν με βάοη τις αντίστοιχες πιστώσεις 
του προϋπολογισμού 1999, όπως διαμορφώθηκαν κατά 
την κατάρτιση του προϋπολογισμού προσαυξημένων έ¬ 
ως 2% και θα εμφανισθούν στις ομάδες 2710 «Βοηθήμα¬ 
τα για υγειονομική περίθαλψη» και 2720 «Ειδικά επιδόμα¬ 
τα κοινωνικής πρόνοιας», καθώς και στις υποκατηγορίες 
9700 και 9800 «Επενδύσεις εκτελούμενες από τα έσοδα 
Ν.Π.Δ.Δ.» και τέλος στους κωδικούς αριθμούς 0700 «Πλη¬ 
ρωμές για μετακινήσεις», 0800 «Πληρωμές για λοιπές υ¬ 
πηρεσίες» και 1000 «Προμήθειες». 

Άρθρο 6 
Επενδύσεις 

Από το έτος 2000, οι πιστώσεις του Π.Δ.Ε. για κάλυψη 
δαπανών για επενδύσεις των Ν.Α. που χρηματοδοτούνται 
αποκλειστικά από εθνικούς πόρους, παύουν να ισχύουν. 
Οι πληρωμές των δαπανών αυτών θα καλυφθούν από 
τους Κ.Α.Π. 

Οι δαπάνες επενδύσεων που χρηματοδούνται από το 
Π.Δ.Ε. (συγχρηματοδοτούμενες) θα εκτιμηθούν σύμφω¬ 
να με τις σχετικές οδηγίες του ΥΠ.ΕΘ.Ο. 

Σε περίπτωση προγραμματισμένων δαπανών από το 
Πρόγραμμα Δημοσίων Επενδύσεων που δεν πραγματο¬ 
ποιήθηκαν στην προηγούμενη χρήση και τα σχετικά κον¬ 
δύλια παρέμειναν ως αδιάθετα υπόλοιπα, μπορούν να με- 
ταφέρονται στη χρήση του οικονομικού έτους 2000 για 
την κάλυψη των συγκεκριμένων αναγκών με πλήρως αι¬ 
τιολογημένη απόφαση του διοικούντος οργάνου. 

Τα έσοδα και έξοδα επενδύσεων εμφανίζονται σε ξεχω¬ 
ριστό τμήμα του προϋπολογισμού. 

Άρθρο 7 

Συνοδευτικά του προϋπολογισμού Ν.Α. 

Ο προϋπολογισμός κάθε Ν.Α. συνοδεύεται από: 
α) Σύνοψη του Π/Υ σύμφωνα με το άρθρο 5 παρ. 3 του 
Ν. 2672/98 και την απόφασή μας51204/0094/12.7.1999. 

β) Εισηγητική έκθεση στην οποία παρουσιάζονται οι πα¬ 
ραδοχές, επί των οποίων έχουν θεμελιωθεί οι εκτιμήσεις των 
μεγεθών, όπως αναφέρονται αναλυτικά στα ειδικά έντυπα. 

γ) Ειδικά έντυπα (ανάλογα με το είδος κάθε πρότασης) 
στα οποία θα αναλύεται λεπτομερώς και θα αιτιολογείται 
επαρκώς κάθε πρόβλεψη εσόδου και εξόδου και θα ανα- 
φέρονται οι σχετικές διατάξεις κατά Κ.Α.Ε. στις οποίες 
στηρίζονται, 

δ) Πίνακα που προσαρτάται στον προϋπολογισμό και ε- 
γκρίνεται από το Νομαρχιακό Συμβούλιο, στον οποίον α¬ 
ναγράφονται οι πιστώσεις σε βάρος των οποίων επιτρέ¬ 
πεται η έκδοση χρηματικών ενταλμάτων προπληρωμής 
(ΧΕΠ). Ο εν λόγω πίνακας μπορεί να τροποποιείται κατά 
τη διάρκεια του έτους από το Νομαρχιακό Συμβούλιο. 

ε) Πίνακα του προσωπικού (τακτικού, εκτάκτου κ.λπ.) το 
οποίο έχει διορισθεί ή μεταταγεί στις Ν.Α. και υπηρετεί 
κατά το χρόνο κατάρτισης του προϋπολογισμού, κατά κα¬ 
τηγορίες, κλάδους και μισθολογικά κλιμάκια (Μ.Κ.), με α¬ 
νάλυση των αποδοχών που καταβάλλονται. 

στ) Πίνακα του προσωπικού που προβλέπεται να διορι- 
σθεί ή να μεταταγεί μέχρι 31.12.1999, κατά κατηγορίες, 
κλάδους και Μ.Κ., εφόσον, μέχρι την ημερομηνία κατάρ¬ 
τισης του προϋπολογισμού, έχουν εκδοθεί οι σχετικές 
πράξεις, φωτοαντίγραφα των οποίων θα επισυνάπτονται. 

ζ) Έκθεση της αρμόδιας Υπηρεσίας Δημοσιονομικού Ε¬ 
λέγχου (Υ.Δ.Ε.) (άρθρο 15παρ. 9 Ν. 2469/97) προς το Νο¬ 
μαρχιακό Συμβούλιο (Ν.Σ.). 


Άρθρο 8 

Ψήφιση και αξιολόγηση του προϋπολογισμού Ν.Α. 

1. Ψήφιση Π/ΥΝ.Α. 

Έως το τέλος Σεπτεμβρίου 1999 το σχέδιο του Π/Υ μα¬ 
ζί με τη σύνοψη ψηφίζονται από το Νομαρχιακό Συμβού¬ 
λιο. 

Αν το σχέδιο του προϋπολογισμού και η σύνοψή του δεν 
καταρτισθούν έγκαιρα ή αν ο Πρόεδρος του Νομαρχια¬ 
κού Συμβουλίου δεν μεριμνήσει για να συγκληθεί το Συμ¬ 
βούλιο ως το τέλος Σεπτεμβρίου, το Συμβούλιο συνέρχε¬ 
ται αυτοδίκαια την πρώτη Κυριακή του Οκτωβρίου και 
προχωρεί στη σύνταξη και ψήφιση του προϋπολογισμού. 

2. Αξιολόγηση προϋπολογισμού Ν.Α. 

Πριν από την 15η Οκτωβρίου 1999 ο προϋπολογισμός ε¬ 
σόδων - εξόδων και ο συνοπτικός προϋπολογισμός απο- 
στέλλονται στην αρμόδια Δ/νση Ν.Π.Δ.Δ. του Γεν. Λογι¬ 
στηρίου του Κράτους (Δ39) μαζί με την εισηγητική έκθε¬ 
ση, την έκθεση της Υ.Δ.Ε. και την πράξη έγκρισης του 
Νομαρχιακού Συμβουλίου, ώστε να αξιολογηθεί από τον 
Υπουργό Οικονομικών. 

Ο Υπουργός Οικονομικών αν διαπιστώσει ότι υπάρχουν 
αποκλίσεις από τις κατευθυντήριες γραμμές και οδηγίες 
της παρούσας ζητά από το Νομαρχιακό Συμβούλιο την α¬ 
ναγκαία αναμόρφωση του Π/Υ και την επανυποβολή του 
στην ανωτέρω υπηρεσία για την οριστική αξιολόγησή 
του. 

Μέχρι την οριστική αξιολόγηση του Π/Υ μπορούν να 
πραγματοποιούνται δαπάνες στα όρια των πιστώσεων 
του Π/Υ του 1999 προσαυξημένων έως 2%, τηρουμένων 
κατά τα λοιπά των διατάξεων της παρ. 4 του άρθρου 87 
του Π.Δ/τος 30/96 «Κώδικας Νομαρχιακών Αυτοδιοικήσε¬ 
ων» (ΦΕΚ21Α'). Σε κάθε περίπτωση κονδύλια δαπανών 
που έχουν επαληθευτεί και βεβαιωθεί κατά την αξιολόγη¬ 
ση του Π/Υ μπορούν να πραγματοποιούνται καθόλη τη 
διάρκεια του έτους στο οποίο αφορά ο Π/Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 51204/0094 (2) 

Περιεχόμενο και διαδικασία κατάρτισης και υποβολής 
συνοπτικού προϋπολογισμού των Νομαρχιακών Αυτο¬ 
διοικήσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) Του άρθρου 5 παρ. 3 του Ν. 2672/98 «οικονομικοί πό- 
ροιτης Νομαρχιακής Αυτοδιοίκησης και άλλες διατάξεις» 
(ΦΕΚ290 Α'). 

β) Του άρθρου 15 παρ. 9 του Ν. 2469/97 «περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38 Α'). 

γ) Του Ν.Δ. 496/84 «περί λογιστικού Ν.Π.Δ.Δ.» (ΦΕΚ 



19068 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


204Α') όπως τροποποιήθηκε και συμπληρώθηκε και τα ε¬ 
κτελεστικά αυτού Π.Δ/τα. 

δ) Του Π.Δ. 30/96 «κωδικοποίηση σε ενιαίο κείμενο νό¬ 
μου με τίτλο «Κώδικας Νομαρχιακής Αυτοδιοίκησης 
κ.λπ.»(ΦΕΚ21/Α'). 

2) Την αριθ. 1107147/1239/006Α/4.10.96 κοινή απόφα¬ 
ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ 922/Β'). 


3) Το γεγονός ότι με την απόφαση δεν προκαλείται δα- 
πάη σε βάρος του κρατικού προϋπολογισμού, αποφασί¬ 
ζουμε: 

Άρθρο 1 

Περιεχόμενο του συνοπτικού προϋπολογισμού 

1. Ο συνοπτικός προϋπολογισμός κάθε Νομαρχιακής 
Αυτοδιοίκησης διαρθρώνεται, όπως το ακόλουθο διά¬ 
γραμμα. 

ΟΙΚ ΕΤΟΣ: 


ΔΙΑΓΡΑΜΜΑ ΔΙΑΡΘΡΩΣΗΣ ΣΥΝΟΠΤΙΚΟΥ ΠΡΟΫΠΟΛΟΓΙΣΜΟΥ 
ΤΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ. 


Α. ΕΣΟΔΑ 


ποσά σι δραχμές κατά οικονομικό έτ 


Κωδικός Αριθμός 


Κατονομασία 


( 2 ) 




σεις από τον τακτικό Κρατικό Προϋπολογισμό 


Επιχορηγήσεις και εισφορές σπό ΝΠΔΔ,ΝΠΙΔ. Οργανισμούς, Ιδρύματα 
και Ειδικούς Λογαριασμούς Εσωτερικού 


ουενες από την Αλλοδαπ 


οι - Τέλη και Δικαιώματα υπέρ Ν.Π.Δ.Δ, 


1210-1240 & 1290 ) 


2000 


2100 


00 _ 

3100-3200 


3300 


Εσοδα σπό τέλη και δικαιώματα 


Εσοδα από Κεντρικούς Αυτοτελείς Πόρους 


Λοιπά έσοδα από τέλη και δικαιώματα 


Ασφαλιστικές Εισβορέ 


ές εργοδότηκαι ασφαλισμένου 


Εσοδα σπό π 


Εσοδα από πώλ 


υπηρεσιών 


Αγαθών 


οδοί από κε 




; ποινές και 


ΙΛοιπά Έσοδα 


Εσοδα υπέρ Δημοσίου και Τρίτων 


» Ι-|.'Π·7Τί.Μ· Ι 


Εσοδα προερχόμενα απο δάνεια που έχουν συναωθεί 


(Έσοδα προερχόμενα από τηγ επιστροφή δανείων που χο 


Εσοδα από παρελθόντα έτ 


)ί1...1ΐΐ ΐ ί.· ι ί! ΐ !ΜΤΜίΜ[ ·1 ·Ι^ ■!, 1 , ; , 


9300-9400 


9500-9600 


- Τέλη - Δικαιώματα 


ιστικές Εισ 


Εσοδα από επιχει 


αυξήσεις, π 


Λοιπά έσοδα 


Εσοδα από δάνεια 


σεις κ.λπ. για επενδύσει 


σεις από τον τακτικό Κρατικό Π 


ίσεις από Προϋπολογισμό Δημοσίων Επενδύσεων για επενδύσεις 


ΕϋΐΐΜΜΙιΙί!υ3 ΠΊ? 


Εσοδα από δάνεια που χορηγήθηκαν για επενδύσει 


Λοιπά Εσοδα από Δημόσιες Επενδύσει 


| Εσοδα απο επιχορηγήσεις της Ε Ε για επενδύσεις 


ΣΥΝΟΛΟ ΕΣΟΔΩΝ 

Κωδικός Αριθμός 


Κστονομασίσ 



Αποθευατικό 


Τακτικό Αποθευατικό 


Έκτακτο Αποθευατικό 


Ειδικό Αποθευατικό 


0533 · 


ποσά σε δραχμ ές κατά οικονομικό έτο 
Προβλέψεις 
( 2000 ) 

( 3 ) | ( 4 ) | ( 5 ) 


ές τακτικών υπαλλήλων 


Αμοιβές εκτάκτων υπάλληλων και ειδικών κοτηγορ ιών 
Πρόσθετες και παρεπόμενες παροχές υπαλλήλων 


ιιωι&ϋΐϋηΒ__ 

ιιαιΐ'.ΐί]ΐΐΜ·ΐί.ι.ι.ιι·ίΜη,/.τ.».ιΐΜ 


ια μετακινήσει 


Προμήθειες αγαθών και κεφαλαιακού εξοπλισμού _ 

Προμήθεια ειδών εξοπλισμού υπηρεσιών, εργαστηρίων κ λπ 
Προμήθεια υγειονομικού, φαρμακευτικού υλικού και ειδών καθαριότητας και 
ευπρεπισμού _ 

Προμήθεια ειδών συντήρησης και επισκευής εγκαταστάσεων και εξοπλισμιού 
Προμήθεια ειδών διατροφής, ιματισμού, υπόδησης, εξάρτθσης. ειδών εστίασης 

και κατασκηνωτικοϋ υλικού _ 

Καύσιμα και λιπανιικά _ 

- Διάφορες προμήθειες _~~~~ 

. Προμήθεια κεφαλαιακού εξοπλισμού 
Πληρωμές μεταβιβοστικές __ 

Επιχορηγήσεις σε Ν Π Λ Δ (Νομαρχιακές Αυτοδιοικήσεις. Ο Τ Α Γεωργικούς. 
. Βιοτεχνικούς, Βιομηχανικούς και Τουριστικούς Οργανισμούς) 

Επιχορηγήσεις σε Ν Π Δ Λ (Ιδρύματα και Οργανισμοί Υγείας, Πρόνοιας και 


Επιχορηγήσεις σε Ν Π Δ Δ και Λογαριασμούς (Επιστημονικά, Εκπαιδευτικά 
Πολιτιστικό. Λογαριασμούς και λοιπά Ιδρύματα και Οργανιμούς) 

Επιχορήγηση σε φυσικά πρόσωπα και Ν Π I Δ _~ 

Επιχορηγήσεις, εισφορές και συνδρομές σε Διεθνείς Οργανισμούς και 

Κοινότητες του Εξωτερικού _ 

Εισοδηματικές ενισχύσεις κ οι λοιπές μεταβιβάσεις 

Βοηθήματα για υγειονομική περίθαλψη __ 

Ειδικά επιδόματα κοινωνικής πρόνοιαί 


5100 

5300 

5400 

6000 

6100 

6200-6400 

7000 

7200 

9000 

9100-9200 

9300-9400 


Επιχορηγήσεις για αποδοχές προσωπικού γενικά _ 

Πληρωμές που αντικρύζονται από πραγμ ατοποιούμενα έσοδα ~ 

_ Επιστροφές όσων εισπρόχθηκαν χωρίς να οφείλονται 

Αποδόσεις εσόδων, που εισπράχθηκαν για τρίτους _ 

Διάφορες κοινές ή σύνθετες δαπάνες που δεν έχουν ενταχθεί σε κάποια 
. από τις γενικές κατηγορίες του κώδικα 

Διάφορες σύνθετες δαπάνες _ 

_ Προγράμματα χρηματοδοτούμενα από την Ε Ε — 

. Εθνική συμμετοχή για προγράμματα χρηματοδοτούμενα από την Ε Ε 

Κίνηση κεφαλαίων _ 

Τόκοι - Χρεωλύσια _ 

Λοιπά έξοδα κίνησης κεφαλαίων _~ 

. Απαλλοτριώσεις, αγορές, ανεγέρσεις _ ~ ~~ 

Απαλλοτριώσεις, αγορές, ανεγέρσεις και εκτελέσεις έργων 

Πληρωμές για Επενδύσεις ____~ 

Επενδύσεις που εκτελούνται μέσω του τακτικού Κρατικού Προϋπολογισμ ού 
Επενδύσεις που εκτελούνται μέσω του Προϋπολογισμού Δημοσίων 
Επενδύσεων _ 

Επενδύσεις που εκτελούνται μέσω του Προϋπολογισμού άλλων Ν Π Λ Α ή 
Οργανισμών ή Ειδικών Λογαριασμών 


πενουσεις που εκτελούνται με τα έσοδα των Νομαρχιακών Αυτοδιοικήσεων 


ΣΎΝΟΛΟ ΕΞΟΔΩΝ 



Γ. ΑΝΑΚΕΦΑΛΑΙΩΣΗ 



Ο πρόεδρος 


Το Νομαρχιακό Τυμβουλιο 


Τα μέλη 

Άρθρο 2 

Διαδικασία κατάρτισης του συνοπτικού 
προϋπολογισμού 

1. Έως το τέλος του μηνάς Αυγούστου εκάστου έτους η 
Νομαρχιακή Επιτροπή καταρτίζει το σχέδιο του προϋπο¬ 
λογισμού εσόδων - εξόδων, με βάση την απόφαση κατάρ¬ 
τισής του που εκδίδεται από τα Υπουργεία ΕΣ.Δ.Δ.Α. και 
Οικονομικών, σύμφωνα μετηνπαρ. 2του άρθρου 5του Ν. 
2672/98. 

Μαζί με το εν λόγω σχέδιο καταρτίζεται και σχέδιο του 
συνοπτικού προϋπολογισμού με μεταφορά των σχετικών 
κονδυλίων των κατηγοριών και υποκατηγοριών εσόδων 
και εξόδων σύμφωνα με το διάγραμμα του προηγούμενου 
άρθρου. 

2. Τα κατά τα ανωτέρω σχέδια διαβιβάζονται στην Υ¬ 
πηρεσία Δημοσιονομικού Ελέγχου (Υ.Δ.Ε.) του νομού 
για την έκδοση της έκθεσης επί του προϋπολογισμού. Η 
έκθεση της Υ.Δ.Ε. που εκδίδεται εντός πέντε (5) ημερών, 
συνοδεύει τα σχέδια τα οποία υποβάλλονται από τη νο¬ 
μαρχιακή επιτροπή μαζί με τα λοιπά συνοδευτικά έγ¬ 
γραφα, για ψήφιση στο Νομαρχιακό Συμβούλιο. Η ψήφι¬ 
ση από το Νομαρχιακό Συμβούλιο γίνεται ως το τέλος 
Σεπτεμβρίου. 

3. Αν τα σχέδια του προϋπολογισμού και της σύναψής 
του δεν καταρτισθούν και υποβληθούν σύμφωνα με την 
προηγούμενη παράγραφο ή αν ο πρόεδρος του Νομαρ¬ 
χιακού Συμβουλίου δεν μεριμνήσει ώστε να συγκληθεί το 
συμβούλιο ως το τέλος Σεπτεμβρίου, τούτο συνέρχεται 
αυτοδίκαια την πρώτη Κυριακή σπς 11 π.μ. μετά την ημε¬ 
ρομηνία αυτή και προχωρεί στη σύνταξη και ψήφιση του 
προϋπολογισμού. 

Άρθρο 3 

Αξιολόγηση και υποβολή του προϋπολογισμού 

1. Πριν από την 15η Οκτωβρίου εκάστου έτους ο προϋ¬ 
πολογισμός και η σύναψή του αποστέλλονται στην αρμό¬ 
δια Δ/νση Ν.Π.Δ.Δ. του Γενικού Λογιστηρίου του Κράτους 
μαζί με την εισηγητική έκθεση, την έκθεση της Υ.Δ.Ε. και 
την πράξη έγκρισης του Νομαρχιακού Συμβουλίου ώστε 
να αξιολογηθεί από τον Υπουργό Οικονομικών. 

2. Η σύναψη του προϋπολογισμού διαβιβάζεται από τη 
Δ/νση Ν.Π.Δ.Δ. στη Δ/νση Προϋπολογισμού του Γεν. Λο¬ 
γιστηρίου του Κράτους με τις τυχόν παρατηρήσεις της, 
ώστε να περιληφθεί σε ιδιαίτερο τεύχος που συνοδεύει 
τον Κρατικό Προϋπολογισμό κατά την υποβολή του στη 
Βουλή. 

Άρθρο 4 

Έναρξη εφαρμογής 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και εφαρμόζεται για 
τους προϋπολογισμούς των Νομαρχιακών Αυτοδιοικήσε¬ 
ων από το οικονομικό έτος 2000 και επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΓΓΟΔΟΥΛΑΚΗΣ 


Αριθ. 2/44741/0022 (3) 

Καθιέρωση υπερωριακής κ.λπ. εργασίας για υπαλλήλους 

του Υπουργείου Δημόσιας Τάξης που έχουν διατεθεί 

για την προσωπική ασφάλεια του Δημάρχου Αθηναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του Ν. 754/1978 όπως 
τροποποιήθηκαν και συμπληρώθηκαν με τις όμοιες του 
άρθρου 5 του Ν. 1071/1980 «Περί αυξήσεως αποδοχών 
των δημοσίων υπαλλήλων πολιτικών στρατιωτικών κ.λπ. 
(ΦΕΚ 75/80 Α') σε συνδυασμό με τις διατάξεις του άρθρου 
17 του Ν. 1505/84 «Αναδιάρθρωση μισθολογίου προσω¬ 
πικού της Δημόσιας Διοίκησης και άλλες διατάξεις (ΦΕΚ 
194/1984 Α'), όπως τροποποιήθηκαν με το άρθρο 7 του Ν. 
1810/1988 (ΦΕΚ 223/88 τ. Α'). 

2. Τις διατάξεις του άρθρου 18 του Ν. 2470/97 (ΦΕΚ 
40/1997 τ.Α'), όπως ανπκαταστάθηκε με το άρθρο 15 του 
Ν. 2592/98. 

3. Το αριθ. 50410/20.5.99 έγγραφο του Δήμου Αθηναί¬ 
ων, σχετικά με την καθιέρωση υπερωριακής κ.λπ. εργα¬ 
σίας στους Αστυφύλακες Πιθυκούκη Απόστολο και Πα- 
παθανάση Βασίλη. 

4. Την αριθ. 3001/4/282-ΙΘ/19.4.1999 απόφαση με την ο¬ 
ποία διατέθηκαν οι ανωτέρω για την προσωπική ασφάλεια 
του Δημάρχου Αθηναίων. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 1.401.560 δρχ. σε βάρος 
του προϋπολογισμού του Δήμου Αθηναίων στον οποίο υ¬ 
πάρχει πίστωση στον Κ.Α. 91.01.5.99/60.50. 

5. Την αριθμ. πρωτ. 8211/8-3-99 (ΦΕΚ 198/Β/8-3-99) κοι¬ 
νή απόφαση του Πρωθυπουργού και της Υπουργού Εσω¬ 
τερικών, Δημόσιας Διοίκησης και Αποκέντρωσης, ανάθε¬ 
ση αρμοδιοτήτων της Υπουργού Εσωτερικών, Δημόσιας 
Διοίκησης και Αποκέντρωσης στους Υφυπουργούς Εσω¬ 
τερικών Δημόσιας Διοίκησης και Αποκέντρωσης Λεωνίδα 
Τζανή και Γεώργιο Φλωρίδη. 

6. Την αριθ.1107147/1239/0006/4.10.96 απόφαση του 
Πρωθυπουγού και Υπουργού Οικονομικών ανάθεση αρμο¬ 
διοτήτων στους Υφυπ. Οικονομικών, αποφασίζουμε: 

Εγκρίνουμε: 

Α. για το χρονικό διάστημα από 19.4.1999 μέχρι 
15.6.1999. 

α) Την καθιέρωση υπερωριακής απογευματινής εργα¬ 
σίας για τους Αστυφύλακες, Α. Πιθυκούκη και Β. Παπα- 
θανάση και διατέθηκαν από το Υπουργείο Δημόσιας Τά- 
ξεως, για την προσωπική ασφάλεια του Δημάρχου Αθη¬ 
ναίων και μέχρι 200 ώρες στον καθένα συνολικά. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής και Κυριακών και εξαιρέσιμων 
ημερών 310 ώρες στον καθένα συνολικά ως εξής: 

1. Εργασία Κυριακών και εξαιρέσιμων ημερών 110 ώρες 
και 

2. Νυχτερινή εργασία εργασίμων ημερών 200 ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε5/1376 (4) 

Σύσταση - συγκρότηση Πρωτοβάθμιων Υπηρεσιακών 
Συμβουλίωντου Διοικητικού Προσωπικού (Δ.Π.), Ειδι¬ 
κού Τεχνικού Προσωπικού (Ε.Τ.Π.), προσωπικού προ¬ 
σωρινού κλάδου Τεχνικών Εργαστηρίων σε κάθε Τε¬ 
χνολογικό Εκπαιδευτικό Ίδρυμα (Τ.Ε.Ι.) της χώρας και 
του Διοικητικού καΓ Εκπαιδευτικού Προσωπικού της 
ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α)Τηςπαρ. 1γτου άρθρου 158, των παρ. 3 και 4 του άρ¬ 
θρου 159,τωνπαρ. 2,4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 Υ. Κ. και των παρ. 9 και 17 του άρθρου του 
Ν. 2683/1999 (ΦΕΚ 19/Α). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/Α) και της παραγράφου Β4του άρθρου 40 του 
Ν. 1884/1990 (ΦΕΚ81Α^. 

γ) Του άρθρου 27 του Ν. 2081/1992 (ΦΕΚ 154Α') με το ο¬ 
ποίο προστέθηκε άρθρο 29Α στο Ν. 1558/1985 (ΦΕΚ 
137Α). 

δ) Του Ν. 1404/83 (Π.Δ. 173/24.11.83 τ.Α'). 

ε) του άρθρου 15 του Ν.Δ. 581/70 (ΦΕΚ 139 Α') 

στ) του άρθρου 26 παρ. 1 του Ν.Δ. 789/70 (ΦΕΚ 29 Α') 

ζ) Την αριθ. ΣΤ5/33/9.10.96 (ΦΕΚ 937/τ.Β7ΐ4.10.96) α¬ 
πόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Ορισμός αρμοδιοτήτων Υ¬ 
φυπουργού του Υπουργείου Εθνικής Παιδείας και Θρη¬ 
σκευμάτων». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των Τεχνολογικών Εκπαιδευτικών Ιδρυμάτων 
(Τ.Ε.Ι.), ούτε του κρατικού προϋπολογισμού γιατί με την 
παρούσα σύσταση δεν μεταβάλλεται ο αριθμός των με¬ 
λών του υφιστάμενου κατά την έναρξη ισχύος του Ν. 
2683/1999 Υπηρεσιακού Συμβουλίου, αποφασίζουμε: 

1) Συγκροτούμε πενταμελές Υπηρεσιακό Συμβούλιο 
αρμόδιο για το διοικητικό Προσωπικό (Δ.Π.), Ειδικό Τε¬ 
χνικό Προσωπικό (Ε.Τ.Π.), προσωπικό προσωρινού κλά¬ 
δου Τεχνικών Εργαστηρίων σε κάθε Τεχνολογικό Εκπαι¬ 
δευτικό Ιδρυμα (Τ.Ε.Ι.) της χώρας καθώς και για το διοι¬ 
κητικό και εκπαιδευτικό προσωπικό της ΣΕΛΕΤΕ ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου ή αν δεν υπάρχουν ή δεν επαρκούν 
οι υπάλληλοι αυτοί, ορίζονται υπάλληλοι που έχουν τις ί¬ 
διες προϋποθέσεις από άλλα νομικά πρόσωπα δημοσίου 
δικαίου (άρθρο 160 παρ.4 Ν.2683/99). 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2) Τα υπό στοιχεία α' μέλη της προηγούμενης παρα¬ 
γράφου ορίζονται από το οικείο Διοικητικό Συμβούλιο. 


Κατά την πρώτη συγκρότηση τα ανωτέρω μέλη ορίζονται 
από το Διοικητικό Συμβούλιο, σύμφωνα με τις διατάξεις 
της παραγράφου 9του άρθρου δεύτερου Ν. 2683/1999. 

3) Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δεύτερου του Ν. 2683/1999. Στην πε¬ 
ρίπτωση που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4) Εισηγητής ορίζεται με απόφαση του Υπουργού ο 
προϊστάμενος της υπηρεσίας προσωπικού με αναπληρω¬ 
τή τον προϊστάμενο της αμέσως υποκείμενης οργανικής 
μονάδας προσωπικού. 

5) Χρέη γραμματέα στο Ειδικό Υπηρεσιακό Συμβούλιο 
εκτελεί υπάλληλος που ορίζεται με τον αναπληρωτή του, 
από το οικείο Διοικητικό Συμβούλιο. 

6) Η θητεία των μελών των Υπηρεσιακών Συμβουλίων εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

7) Κατά την πρώτη συγκρότηση των πρωτοβάθμιων Υ¬ 
πηρεσιακών Συμβουλίων ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελέσου ν μέλη των από 1.1.1999 
υφιστάμενων Υπηρεσιακών Συμβουλίων. Οταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου, αντί των δύο αιρετών εκπροσώ¬ 
πων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 

8) Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, μεε- 
πιφύλαξη των διατάξεων της παρ. 15 του άρθρου δευτέ¬ 
ρου του ίδιου νόμου. 

9) Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999, και οι οποίες δεν 
θα έχουν κριθεί από αυτό, μέχρι τον ορισμό των μελών 
του νέου Υπηρεσιακού Συμβουλίου, κρίνονται από το Υ¬ 
πηρεσιακό Συμβούλιο που συγκροτείται με την απόφαση 
αυτή, χωρίς να απαιτείται νέα παραπομπή των υποθέσε¬ 
ων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



